A Törvényszék ítélete (hatodik tanács), 2024. november 13. – Iliad Italia kontra Bizottság
(T‑692/20. sz. ügy)(1)
„ Verseny – Összefonódások – A mobil távközlési szolgáltatások olasz piaca – Az összefonódást a belső piaccal összeegyeztethetőnek nyilvánító határozat – A passzív infrastruktúrák közös vállalkozásban történő összevonása – A vizsgálat első szakaszában tett kötelezettségvállalások – A közös vállalkozás telephelyeihez való hozzáférés biztosítása – Nyilvánvaló értékelési hiba – A kötelezettségvállalások általános megfogalmazása – A telephelyek kiválasztása során a részrehajlás kockázatával szembeni védelem – A kötelezettségvállalások végrehajtása
1.      Vállalkozások közötti összefonódások – A Bizottság által végzett vizsgálat – Az összefonódás belső piaccal való összeegyeztethetőségét megállapító határozatnak a II. szakasz megnyitása nélküli elfogadása – Feltétel – Komoly kétségek hiánya – Az érintett vállalkozásoknak a bejelentett összefonódást a belső piaccal összeegyeztethetővé tevő kötelezettségvállalásai – Mérlegelési mozgástér – Nyilvánvaló értékelési hiba hiánya
(139/2004 tanácsi rendelet, 6. cikk, (1) bekezdés, b) pont, és 2. cikk, (8) bekezdés)
(lásd: 25–35. pont)
2.      Vállalkozások közötti összefonódások – A Bizottság által végzett vizsgálat – Az érintett vállalkozásoknak a bejelentett összefonódást a belső piaccal összeegyeztethetővé tevő kötelezettségvállalásai – Szempontok – A kötelezettségvállalások általános megfogalmazással történő leírása – Megengedhetőség
(139/2004 tanácsi rendelet, 6. cikk, (1) bekezdés, b) pont, és 2. cikk, (8) bekezdés)
(lásd: 46–54., 59., 61–70., 79–91., 93–98., 100., 102. pont)
3.      Vállalkozások közötti összefonódások – A Bizottság által végzett vizsgálat – Az érintett vállalkozásoknak a bejelentett összefonódást a belső piaccal összeegyeztethetővé tevő kötelezettségvállalásai – A kötelezettségvállalásoknak az engedélyező határozatra, az összefonódás‑ellenőrzési rendeletre és a korrekciós intézkedésekről szóló közleményre tekintettel történő értelmezése – Az RM formanyomtatványra tekintettel történő értelmezés
(139/2004 tanácsi rendelet; 802/2004 bizottsági rendelet, 20. cikk, (2) bekezdés)
(lásd: 57., 92. és 99. pont)
4.      Vállalkozások közötti összefonódások – A belső piaccal való összeegyeztethetőség értékelése – A Bizottság által végzett vizsgálat – A Bizottság korábbi határozathozatali gyakorlatának jelentősége – Hiány
(139/2004 tanácsi rendelet)
(lásd: 101. pont)
Rendelkező rész
1)
A Törvényszék a keresetet elutasítja.
2)
A Törvényszék az Iliad Italia SpA‑t kötelezi saját költségein felül az Európai Bizottság, a Telecom Italia SpA és a Vodafone Group plc részéről felmerült költségek viselésére.
3)
A Fastweb SpA maga viseli saját költségeit.
1      HL C 19., 2021.1.18.